Amnestia internationalis
Amnestia Internationalis est consociatio humanitaria et internationalis iuribus humanis iuxta Universalem Iurum Humanorum Declarationem, internationalem iurum humanorum legem, humanitarium belli ius defendendis dicata, Londinii, in principe Britanniarum urbe, a Petro Benenson anno 1961 condita.

Amnestia Internationalis est libera a quacumque ideologia vel politica vel religiosa, et a partium studio civitatum atque regiminum.

Amnestia Internationalis usque ad hodiernum diem in plurimis civitatibus contendit contra poenam capitalem, cruciatus, tractationem inhumanam in custodia vel castra operaria, lites iniustas, rassismum, segregationem phyleticam, persecutiones ob opinionis delictum necnon contra libertatis coercitiones propter opiniones politicas et religiosas, originem ethnicam, detrectorem militiae, directionem sexualem factas. Etiam ius asyli, iura puerorum ac mulierum necnon iura homosexualium, bisexualium transgenerorumque et inviolentiae actiones defensorum iurum humanorum defendit. 

Amnesty International Praemium Nobelianum Pacis Componendae anno 1977 accepit. Et Praemium Erasmianum anno 1976 deinde Praemium Consociationis Nationum Iurum Humanorum anno 1978 accepit.

Notae 

2437 Amnestia

Nexus externi 
 Libellus nubeculatus qui Amnestiam Internationalem Latine describit

Constituta 1961
Praemium Nobelianum Pacis
Societates pacis fautores
Societates internationales